Hennes liv og virke ble dramatisert i David Cronenbergs film (2011), basert på historikeren John Kerrs bok (1994) og dramaturgen Christopher Hamptons teaterstykke (2003). Kerr fokuserte, som Carotenuto, på relasjonen mellom Jung og Spielrein. Filmen skildrer forholdet mellom Sabina Spielrein (Keira Knightley), Carl Jung (Michael Fassbender) og Sigmund Freud (Viggo Mortensen). Cronenbergs film gjorde Spielrein mer kjent for et større publikum i 2010-årene. Ifølge Kerr spilte Spielrein en avgjørende rolle i konflikten mellom Jung og Freud; en konflikt som skapte en viktig og vedvarende splittelse i fagmiljøet. Kerr kalte sin bok «en spøkelseshistorie», og han mente at hennes faglige bidrag urettmessig hadde blitt ignorert. Noen kilder mener at Spielrein medvirket til oppgjøret mellom Freud og Jung. Andre har fremhevet rent faglige uenigheter som bakgrunn for splittelsen mellom Jung og Freud.